OpenLLM-France/wikimedia huggingface dataset:
# Feliu Guillaumes i Ràfols

Feliu Guillaumes i Ràfols (Camprodon, 5 de desembre de 1962 - 30 de setembre de 2024) fou un polític català, diputat al Congrés dels Diputats en la V i X Legislatures.

## Biografia

Es va llicenciar en Filosofia i Lletres i va fer un màster en Funcionaris Directius de la Generalitat de Catalunya. Va fer estades d'estudis a França i els Estats Units d'Amèrica. Va treballar com a funcionari del cos superior d'administració de la Generalitat i com a director de recursos humans de l'ajuntament de Sant Cugat del Vallès.
Militant de Convergència Democràtica de Catalunya des de 1978, també va ser membre fundador de la Joventut Nacionalista de Catalunya (de la que en va ser president de 1990 a 1994), de la Federació Nacional d'Estudiants de Catalunya i de la Internacional de Joves Nacionalistes.
El 1995 va substituir en el seu escó a Rafael Hinojosa i Lucena, elegit diputat a les eleccions generals espanyoles de 1993. Va ser vocal de la Comissió de Justícia i Interior, de la Comissió de Pressupostos i de la Comissió de Reglament del Congrés dels Diputats.
A les eleccions municipals espanyoles de 2011 fou escollit segon tinent d'alcalde de l'ajuntament de Mollet del Vallès i portaveu de CiU A les eleccions generals espanyoles de 2011 fou elegit diputat per Barcelona al Congrés dels Diputats, on va portaveu de la Comissió d'Interior i portaveu adjunt de la Comissió de Defensa.

## Referències

* ↑ «Mor a 61 anys Feliu Guillaumes, exdiputat al Congrés i exregidor a Mollet per CiU». [Consulta: 3 octubre 2024].
* ↑ Feliu J. Guillaumes i Ràfols, al web de CDC
* ↑ Fitxa del Congrés dels Diputats, V Legislatura
* ↑ Feliu Guillaumes Arxivat 2016-03-03 a Wayback Machine. al web de Mollet del Vallès
* ↑ Fitxa del Congrés dels Diputats, X Legislatura
# Flavia de Tusculanis

Flavia de Tusculanis va ser una antiga llei romana. La va presentar el tribú de la plebs Marc Flavi l'any 430 de la fundació de Roma (323 aC). Declarava la guerra a la ciutat de Tusculum, al Latium, per haver-se aliat en contra Roma a les ciutats de Velitres i Privernes.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 57-58 [Consulta: 16 bril 2022].
# Font de Montsor

La Font de Montsor és una font de l'antic poble de Perauba al municipi de Conca de Dalt, al Pallars Jussà. Antigament pertanyia a l'antic municipi d'Hortoneda de la Conca.
Està situada a 1.235 m d'altitud, a la dreta de la llau de la Font de Montsor i a migdia de la Pista d'Hortoneda, al nord-est de Senllí i a ponent de la Solana de la Font de Montsor.

## Enllaços externs

* Institut Cartogràfic de Catalunya
# Font de Mussarra

La Font de Mussarra és una surgència del terme municipal de Monistrol de Calders, al Moianès.
Està situada a 647 metres d'altitud, a prop i al nord-est de la casa de Mussarra, al capdamunt de la quintana de Mussarra.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Ferrocalamus

Ferrocalamus és un gènere de bambús de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Ferrocalamus strictus Bambú de ferro
# Fibroadenoma

Un fibroadenoma, en medicina, fa referència a un tumor benigne localitzat a les mames.

## Epidemiologia

Aquests es solen presentar en dones d'edats compreses entre 20 i 39 anys. Tot i així, poden aparèixer en dones amb edats diferents. Generalment, es produeix en dones premenopàusiques.
Les dones de raça negre tenen més prevalença que les dones de raça blanca i, en el primer cas, apareixen en edats més primerenques.
Aproximadament el 75% de les dones menors de 20 anys, la protuberància és un fibroadenoma.

## Característiques

Aquests tumors estan formats per teixit fibrós i glandular de mida petita i rodona. Aquests es poden presenta sols o bé amb altres fibroadenomes. Es palpen i tenen vores molt marcades i definides.
Aquests són indolors i es poden palpar perfectament sota la pell. La seva mida pot anar variant segons l'etapa de vida en la qual es trobi la dona. Durant l'embaràs aquests poden incrementar i en època de menopausa disminueixen, excepte en el cas que hi hagi hormonoteràpia.

## Etiologia

Les causes dels fibroadenomes no s'han especificat però es relaciona amb els gens i alteració d'algunes hormones com els estrogens.

## Diagnòstic

El diagnòstic es fa mitjançant l'exploració física i estudis d'imatge. Un cop fet l'examen físic es duu a terme l'estudi d'imatge mitjançant proves com mamografia i ecografia de mama.
En algunes situacions es pot fer una biòpsia per confirmar el diagnòstic. Aquesta es pot fer amb diferents tècniques: estereotàctica, guiada amb ultrasons i cirurgia oberta.

## Tractament

Generalment, no requereix tractament. Tot i així, en el cas que la biòpsia sigui positiva pel que fa a un fibroadenoma els professionals sanitaris poden decidir extirpar-lo o no. Això, dependrà de diferents factors, en cas de dolor o una altra simptomatologia. Si no s'extirpa es fan controls d'imatge per assegurar-se que no incrementa la seva dimensió o altres característiques. Llavors es faran ecografies, mamografia i l'exploració mamària.

## Pronòstic

Si aquests creixen o canvien caldrà extirpar-los. És molt rar que aparegui un càncer de mama d'un fibroadenoma (d'un 0,002% a un 0,125%). Un bon control mèdic garanteix un bon pronòstic.

## Referències

* 1 2 3 «Fibroadenoma-breast» (en anglès). MedlinePlus, 14-11-2026. [Consulta: 16 octubre 2003].
* ↑ Houssami, N «Fibroadenoma of the breast.». Med J Aust, 2001.
* ↑ «Fibroadenoma de mama» (en castellà). Clinica Dam. [Consulta: 16 octubre 2003].
* ↑ Duflos, C «Breast diseases in adolescents.». Endocr Dev, 2012.
* 1 2 «Fibroadenomas» (en castellà). American Cancer Society. [Consulta: 16 octubre 2003].
* ↑ «Fibroadenoma Treatment» (en anglès). Mayo Clinic. [Consulta: 16 octubre 2003].
* ↑ Wu YT, i cols. «Breast cancer arising within fibroadenoma: collective analysis of case reports in the literature and hints on treatment policy. - PubMed». World J Surg Oncol., 10-11-2014. DOI: 10.1186/1477-7819-12-335.
# Fibrociment

El fibrociment, fibrociment d'amiant o uralita (nom comercial de la marca de l'empresa que el fabricava, provinent del mineral uralita), de presència fibrosa, és un material de construcció compost per ciment i fibres d'amiant que li donen una gran resistència mecànica alhora que una gran lleugeresa i resistència a la intempèrie. Per aquest motiu, s'emprava com a tancament de façanes, cobertes lleugeres o, bé, per a la fabricació de canonades o xemeneies. La inhalació de partícules d'amiant pot ser molt perjudicial per a la salut, pot produir fibrosi dels pulmons (asbestosi) o diversos càncers (de pulmó, mesotelioma…), fet que ha suposat la seva prohibició en la construcció.
Situada a Cerdanyola del Vallès, la fàbrica Uralita produïa diversos materials fets de fibrociment, amb tal èxit que el nom de l'empresa ha acabat identificant-se arreu d'Espanya amb les plaques de fibrociment. Tant els treballadors de la planta com familiars i veïns dels treballadors es van veure afectats per inhalació de les partícules d'amiant. Una vegada tancada la planta, el terreny va estar anys sense utilitzar-se, fins a l'any 2000 en què van començar a construir-hi habitatges de protecció oficial.

## Referències

* ↑ «Uralita». Gran Enciclopèdia Catalana [Consulta: 26 setembre 2017]. «Varietat d'hornblenda, d'estructura fibrosa»
# Ficobilisoma

Els ficobilisomes són complexos supramoleculars de pigments solubles en aigua que serveixen principalment com a antenes recol·lectores de llum en cianobacteris i algues vermelles. Es troben en la superfície de la membrana tilacoide d'aquests microorganismes, disposats en files, sovint, paral·lels entre si.
Els ficobilisomes es componen en gran part de ficobiliproteïnes (PBP), una família homòloga de cromoproteïnes solubles en aigua. En els cianobacteris i en les algues vermelles, aquestes proteïnes poden representar fins al 40-50% del total de proteïna cel·lular. L'arranjament geomètric d'un ficobilisoma fa possible un 95% d'eficiència en la transferència d'energia.
Deuen la seva absorció visible intensa a les propietats dels cromòfors amb la presència del tetrapirrol lineal, que està unit de manera covalent al polipèptid en cadenes.
Les ficobilines serveixen també com a pigments captadors de llum. Aquests pigments absorbeixen llum a longitud d'ona (lambda) més curtes (550, 620 i 660 nm) que les clorofil·les, per la qual cosa poden augmentar l'absorció de la llum en els microorganismes que viuen en zones menys il·luminades

## Referències

* ↑ Light Harvesting by Phycobilisomes Annual Review of Biophysics and Biophysical Chemistry Vol. 14: 47-77 (Volume publication date June 1985)
# Ficoeritrina

La ficoeritrina, en anglès:Phycoerythrin (PE), és un complex pigment-proteïna roig dels captadors de la llum de la família ficobiliproteïna que es troba en les algues roges i cryptomonada,. És un pigment auxiliar dels pigments principals clorofil·lics responsables de la fotosíntesi.
Com en totes les ficobiliproteïnes, està compost d'una part proteica que enllaça per enllaç covalent amb els cromòfors anomenades ficobilines.
L'energia lluminosa és captada per la ficoeritrina i després passa al centre de reacció del parell de clorofil·les, la major part del temps ho fa via les ficobiliproteïnes ficocianina i al·loficocianina.

## Estructura

Les ficoeritrines, excepte la ficoeritrina 545 (PE545), estan compostes de monòmers (αβ) ensamblats en hexàmers amb forma de disc (αβ)₆ o trímers (αβ)₃

## Usos

R-ficoeritrina i B-ficoeritrina es troben entre els tints amb una fluorescència més brillant. Es fan servir en tècniques de laboratori com la immunofluorescència.

## Referències

* 1 2 «Refined crystal structure of phycoerythrin from Porphyridium cruentum at 0.23-nm resolution and localization of the γ subunit.». Eur. J. Biochem., 218, 1, 1993, pàg. 103–106. DOI: 10.1111/j.1432-1033.1993.tb18356.x. PMID: 8243457 [Consulta: 13 octubre 2012].
* ↑ «How Energy Funnels from the Phycoerythrin Antenna Complex to Photosystem I and Photosystem II in Cryptophyte Rhodomonas CS24 Cells.». J. Phys. Chem. B., 110, 2006, pàg. 25066–25073. Arxivat de l'original el 30 d’octubre 2013. DOI: 10.1021/jp061546w. PMID: 17149931 [Consulta: 13 octubre 2012]. Arxivat 30 October 2013$^{[Datemismatch]}$ a Wayback Machine.

## Enllaços externs

* «Ficoeritrina» (en anglès). Medical Subject Headings.
# Filtre general d'imatge tipus mn

Filtre general d'imatge tipus mn: aquests circuits són filtres d'ona elèctrica dissenyats mitjançant el mètode d'imatge. Són un invent d'Otto Zobel a AT&T Corp. i una generalització del filtre de tipus m en què s'aplica una transformació que modifica la funció de transferència mentre manté la impedància de la imatge sense canvis. Per als filtres que només tenen una banda de parada, no hi ha cap distinció amb el filtre de tipus m. Tanmateix, per a un filtre que té múltiples bandes de parada, hi ha la possibilitat que la forma de la funció de transferència a cada banda de parada pugui ser diferent. Per exemple, pot ser que calgui filtrar una banda amb el tall més nítid possible, però en una altra per minimitzar la distorsió de fase alhora que s'aconsegueix una mica d'atenuació. Si la forma és idèntica a cada transició de banda de pas a banda de parada, el filtre serà el mateix que un filtre de tipus m (filtre de tipus k en el cas límit de m = 1). Si són diferents, correspon al cas general descrit aquí.
El filtre de tipus k actua com un prototip per produir els dissenys m $_n$ generals. Per a qualsevol forma de banda desitjada, hi ha dues classes de transformació m$_n$ que es poden aplicar, és a dir, les seccions derivades de la sèrie mitjana i la derivació mitjana; aquesta terminologia s'explica més detalladament a l'article del filtre derivat de m. Una altra característica dels filtres de tipus m que també s'aplica en el cas general és que una mitja secció tindrà la impedància d'imatge de tipus k original només en un costat. L'altre port presentarà una nova impedància d'imatge. Les dues transformacions tenen funcions de transferència equivalents però diferents impedàncies d'imatge i topologia de circuits.

## Referències

* ↑ Zobel, 1923
* ↑ «General mn-type image filter - Wikipedia @ WordDisk» (en anglès). https://worddisk.com.+[Consulta: 21 maig 2023].
* ↑ «Image Filtering - MATLAB & Simulink» (en anglès). https://www.mathworks.com.+[Consulta: 21 maig 2023].

## Bibliografia

* Zobel, OJ, Teoria i disseny de filtres d'ones elèctrics uniformes i compostos, Bell System Technical Journal, vol. 2 (1923), pàgs. 1-46.
* Mathaei, Young, Filtres de microones de Jones, xarxes d'adaptació d'impedències i estructures d'acoblament McGraw-Hill 1964.
* Bray, J, La innovació i la revolució de les comunicacions, Institució d'enginyers elèctrics, 2002ISBN 0-85296-218-5
# Football Club Dikhil

El Football Club Dikhil és un club de Djibouti de futbol de la ciutat de Dikhil.
Els seus colors són el verd i el blanc.
L'any 2016 va ser finalista de la copa nacional.

## Referències

* ↑ «Djibouti - FC Dikhil - Results and fixtures - Soccerway». [Consulta: 31 desembre 2018].
* ↑ Résumé de la 8éme journée du D1 2016-2017 FDF Fédération Djiboutienne de Football
* ↑ Résumé de la 7éme journeé du D1 2016-2017 FDF Fédération Djiboutienne de Football
* ↑ 5ème journée du Championnat national du Football D1saison 2017-2018 FDF Fédération Djiboutienne de Football
* ↑ 4ème journée du Championnat national du Football D1 saison 2017-2018 FDF Fédération Djiboutienne de Football
* ↑ 1ere journee d1 2018-2019 FDF Fédération Djiboutienne de Football
* ↑ 2éme journée d1 2018-2019 FDF Fédération Djiboutienne de Football
* ↑ 4eme journee d1 2018-2019 FDF Fédération Djiboutienne de Football
* ↑ «Djibouti Cup Winners». RSSSF. [Consulta: 16 desembre 2017].
# Football Club Belize

El Football Club Belize és un club de Belize de futbol de la ciutat de Belize City.

## Palmarès

* Lliga de Belize de futbol:
** 2006, 2007

## Referències

* ↑ FC Belize premierleagueofbelize.com
* ↑ «Belize - List of Champions». RSSSF. [Consulta: 1r octubre 2011].
# Football Club Differdange 03

El Football Club Differdange 03 és un club de futbol luxemburguès, amb seu a Differdange, la ciutat del sud-oest de Luxemburg.

## Història

El FC Differdange 03 es va fundar el 2003 per la fusió de dos clubs de la ciutat de Differdange, el Football Association Red Boys Differdange i AS Differdange. En el moment de la fusió, Red Boys Differdange, és un gran club del país -amb 6 títols nacionals i 15 copes luxemburgueses, posseïdor del rècord de club en la matèria-, mentre que l'AS Differdange era a la tercera divisió. El Red Boys Differdange va ser als anys 1920 i 1930 un dels clubs líders del país junt amb el CA Spora Luxemburg: 5 títols de lliga, tres títols de vice-campió de Luxemburg més 8 copes de Luxemburg durant aquestes dues dècades.
El juny de 2012, després d'una molt mala temporada a Lliga luxemburguesa de futbol, l'entrenador és canviat, l'exempció de Paolo Amodio reporta l'experiència de Michel Leflochmoan que sap perfectament el funcionament de la Lliga luxemburguesa, sobretot amb elF91 Dudelange i el Jeunesse Esch que havia guanyat diversos campionats de Luxemburg.
El 5 de juliol de 2012, el FC Differdange 03 guanya amb 3-0 i 0-3 davant el NSÍ Runavík, per a la primera ronda de classificació per a la Lliga Europa de la UEFA. El pròxim rival del FC Differdange 03 va ser el club belga KAA Gent però van ser eliminats amb un 2-4.

## Palmarès

* Lliga luxemburguesa de futbol:
    2023-24
* Copa luxemburguesa de futbol:
    2009-10, 2010-11, 2013-14, 2014-15, 2022-23

## Competicions europees

| Temporada | Competició | Ronda | Adversari | Resultats |
| 2007 | Copa Intertoto de la UEFA | 1R | Slovan Bratislava | 0−2, 0−3 |
| 2009−10 | Lliga Europa de la UEFA | 2Q | Rijeka | 1−0, 0−3 |
| 2010−11 | Lliga Europa de la UEFA | 2Q | Spartak Zlatibor Voda | 3−3, 0−2 |
| 2011−12 | Lliga Europa de la UEFA | 2Q | Levadia Tallinn | 0−0, 1−0 |
| 2011−12 | Lliga Europa de la UEFA | 3Q | Olympiakos Volou | 0−3, 0−3 |
| 2011−12 | Lliga Europa de la UEFA | Play-off | Paris Saint-Germain | 0−4, 0−2 |
| 2012−13 | Lliga Europa de la UEFA | 1Q | NSÍ Runavík | 3−0, 3−0 |
| 2012−13 | Lliga Europa de la UEFA | 2Q | Gent | 0−1, 2−3 |
| 2013−14 | Lliga Europa de la UEFA | 1Q | Laçi | 1−0, 2−1 |
| 2013−14 | Lliga Europa de la UEFA | 2Q | FC Utrecht | 2−1, 3−3 |
| 2013−14 | Lliga Europa de la UEFA | 3Q | Tromsø | 0−1, 1−0 (3−4 penalti) |
| 2014−15 | Lliga Europa de la UEFA | 1Q | Atlantas | 1−0, 1−3 |
| 2015−16 | Lliga Europa de la UEFA | 1Q | Bala Town | 3−1, 1–2 |
| 2015−16 | Lliga Europa de la UEFA | 2Q | Trabzonspor | 0−1, 1−2 |

## Referències

* ↑ «Luxemburg - List of Champions». RSSSF. [Consulta: 9 abril 2024].
* ↑ «Luxembourg - List of Cup Finals». RSSSF. [Consulta: 9 abril 2024].
# Fussball Nordstern Basel 1901

El Fussball Nordstern Basel 1901 és un club suís de futbol de la ciutat de Basilea. El club va ser fundat el 1901.
Ha jugat més de 30 temporades a la primera divisió suïssa.

## Referències

* ↑ «Switzerland - List of Foundation Dates». rsssf. [Consulta: 9 febrer 2018].
* ↑ Switzerland 1st Level All-Time Table a rsssf
# Fussballclub Bern

El Fussballclub Bern és un club suís de futbol de la ciutat de Berna. El club va ser fundat el 1894.
Ha jugat més de 40 temporades a la primera divisió suïssa. La temporada 1922-23 es proclamà campió de lliga, però finalment el títol fou revocat per alineació indeguda.

## Palmarès

* Och Cup:
** 1921, 1925

## Referències

* ↑ Perfil a soccerway.com
* ↑ «Switzerland - List of Foundation Dates». rsssf. [Consulta: 9 febrer 2018].
* ↑ Switzerland 1st Level All-Time Table a rsssf
* ↑ Switzerland - List of Champions a rsssf
# Fussbal Club Wettingen 93

El Fussbal Club Wettingen 93 és un club de futbol suís de la ciutat de Wettingen.

## Història

El club va ser fundat el 1931 amb el nom FC Wettingen. El 1969 ascendí a la National League B. La temporada 1969-1970 jugà per primer cop a primera divisió i el segon ascens a primera fou la temporada 1982-83, on hi romangué fins 1986-87. La temporada 1988-89 fou quart a primera divisió (la seva millor classificació) i es classificà per la Copa de la UEFA de la temporada posterior. La temporada 1991-92 descendí a segona per tercer cop. En total jugà 10 temporades a primera divisió. Per problemes econòmics es va dissoldre el 1993 i es tornà a fundar amb el nom FC Wettingen 93.

## Referències

* 1 2 3 4 5 «Switzerland Final League Tables of the Nationalliga A and B 1930-2000».
* ↑ «Switzerland 1st Level All-Time Table».

## Enllaços externs

* Web oficial (alemany)
* Soccerway perfil (anglès)
# Fontenay-le-Comte (desambiguació)

«Fontenay-le-Comte» té aquests significats:
* Fontenay-le-Comte, municipi al departament de la Vendée (regió del País del Loira, França)
* Batalla de Fontenay-le-Comte, enfrontament del 16 de maig de 1793 durant la Revolta de La Vendée, entre forces de la República Francesa sota Alexis Chalbos i forces reialistes del marquès de Lescure i Charles de Bonchamps
* Batalla de Fontenay-le-Comte (16 maig 1793), enfrontament durant la revolta de La Vendée
* Cantó de Fontenay-le-Comte, cantó al districte de Fontenay-le-Comte (departament de la Vendée, França)
* Districte de Fontenay-le-Comte, districte al departament francès de la Vendée, a la regió del País del Loira
# Gaietà de Planella i de Fivaller

Gaietà de Planella i de Fivaller (Barcelona, 1776 - Barcelona, 24 d'octubre de 1863) fou un humanista català, cinquè comte de Llar, vuitè baró de Granera i senyor de Castellcir.

## Biografia

Fill de Francesc Gaietà de Planella i de Llar, comte de Llar i baró de Granera, i de Maria Antònia Fivaller i de Bru, fou un home molt estudiós. Era membre de l'Acadèmia de l'Arcàdia de Roma (amb el nom de Bianor Ippolimici) i el 10 de març de 1816 ingressà a l'Acadèmia de Bones Lletres de Barcelona.
Col·laborà en el Diccionari català de Pere Labèrnia i deixà inèdites composicions poètiques en català, castellà i llatí. Entre les seves memòries despunta un notable treball en què es descriuen les colònies i ciutats que establiren els romans a Catalunya.
Morí el 24 d'octubre de 1863, sense descendents, i fou sepultat a la capella de la seva possessió de Can Teixidor, al Masnou.

## Vegeu també

* Palau Llar

## Referències

* ↑ «Francisco Cayetano de PLANELLA y LLAR». geneanet. Martín Rodríguez.
* ↑ «María Antonia de BRU y DESCATLLAR». geneanet. Martín Rodríguez.
* 1 2 «Gaietà de Planella i de Fivaller». Gran Enciclopèdia Catalana. Barcelona: Grup Enciclopèdia Catalana.
* ↑ Diario de Barcelona, 10-11-1863, p. 10218.
* ↑ Carreras i Bulbena, Josep Rafael «Estudis biogràfichs d'alguns benemèrits patricis que ilustren aquesta Academia (Continuació) [II]». Butlletí de la Reial Acadèmia de Bones Lletres de Barcelona, 13, 100-101, juliol-desembre 1928.
# Gal·licisme

Un gal·licisme, també anomenat francesisme, és un estrangerisme provinent de la llengua francesa. Quan no és acceptat normativament, especialment quan ja existeix un equivalent en la llengua que l'adopta, és considerat un barbarisme. A la Catalunya del Nord la influència del francès és directa, pel fet que la llengua francesa subjuga el català en aquell territori; mentre que a les localitats mallorquines de Sóller i l'Arracó, als parlars mallorquinitzants de la Marina i al parlar dels pieds-noirs valencians, balears i nord-catalans a Algèria de finals del segle xix, hi ha encara deixes lèxiques del francès. Generalment fan referència a l'alimentació (carrota pastanaga, beta-rave o betrava remolatxa), l'administració, la indumentària (jupa gonella, faldilla) i les tasques relacionades amb el camp. D'altres d'aquests són: arramassar (collir d'en terra), bullota, cornixó (cogombret), pantufles (plantofes), peixa (pesca), retreta (retirada), vatura/vu(a)tura (automòbil), memé/pepé (iaio, iaia), picura (picad(ur)a), mala (bagul). Els casos de Mallorca i dels pied-noirs valencians estan ben estudiats.

## Gal·licismes en la llengua catalana
### Normatius

* amateur
* argot
* avantguarda
* ballet
* beix
* boutique
* bricolatge
* brioix
* bulevard
* cabaret
* capó
* carnet
* collage
* complot
* crep o crêpe
* croissant
* debut
* dossier
* entrecot
* foie gras
* fondue
* gofra
* gurmet
* maître
* menú
* mousse
* naïf
* ordinador
* paté
* peluix
* rol
* suflé
* suite
* tupè
* vals
* xalet
* xampany
* xef
* xofer
* xovinisme

### Barbarismes

* frapar
* guixeta
* votura

### Expressions i mots no acceptats

* boîte
* bouquet
* collage
* déjà vu
* eau de toilette
* garçon
* laissez-faire
* magret
* matinée
* ménage à trois
* première
* revue
* savoir-faire
* soirée
* tour
* vedette
* vis-à-vis

## Vegeu també

* Castellanisme
* Anglicisme

## Referències

* ↑ Corbera, 1981, p. 83.
* ↑ Montoya & Corbera, 1998, p. 145.
* ↑ Menages & Monjo, 2012, p. 36.

## Bibliografia

* Barri i Masats, Montserrat (1999): Aportació a l'estudi dels gal·licismes del català. Barcelona: Institut d'Estudis Catalans
* Corbera, Jaume «Els gal·licismes a la Vall de Sóller». Randa, 12, 1981.
* Menages & Monjo, Àngela-Rosa & Joan-Lluís «El patuet valencià, un reflex lingüístic de la societat algeriana colonial (1830-1962)». DivÈrsia, 2, 2012. Arxivat de l'original el 2020-12-08 [Consulta: 31 maig 2019].
* Montoya & Corbera, Brauli & Jaume «L'efecte retorn dels antics emigrants mallorquins a França sobre el parlar de l'Arracó». Randa, 41, 1998.